kardosdrur/scandi-wiki huggingface dataset:
Zululand

Zululand var det zulu-dominerede område i, hvad der nu er den nordlige KwaZulu-Natal provins i Sydafrika. I dag hedder et distrikt i KwaZulu-Natal Zululand og strækker sig fra Tugela floden i syd til Pongola floden i nord. Det historiske Zululand omfattede de moderne distrikter Zululand, Amajuba, Umzinyathi, uThungulu, Umkhanyakude, Uthukela, Umgundlovu og iLembe.

Historie 

I 1816 blev Shaka konge over zuluerne. Inden der var gået et år, havde han besejret naboklanerne og gjort zuluerne til den vigtigste allierede for den store Mtetwa klan, der konkurrerede med Ndwandwe klanen om den nordlige del af det moderne KwaZulu-Natal.

Shaka startede også mange militære, sociale, kulturelle og politiske reformer og dannede en velorganiseret, centraliseret zulu-stat. Den vigtigste reform var reformeringen af hæren. Takket være de innovative taktikker og våben, han udtænkte, og et opgør med zuluernes åndelige ledere fik han effektivt lagt zuluernes religion ind under staten.

En anden vigtig reform var at integrere besejrede klaner i zulustammen med fulde rettigheder, så forfremmelser i hæren og det civile statsapparat skete på baggrund af fortjeneste i stedet for familiært tilhørsforhold.

Efter at Mtetwa klanens konge Dingiswayo var død omkring 1818, overtog Shaka ledelsen af hele Mtetwa-alliancen. Alliancen modstod Mtetwa klanens første angreb i slaget ved Gqokli. Inden der var gået to år, havde Shaka besejret Mtetwa-klanen i slaget ved Mhlatuze floden og startede dermed en massiv folkevandring, da de besejrede folkeslag søgte bort og dræbte andre stammer på deres vej. I 1825 havde Shaka erobret et stort imperium, der dækkede et stort område fra havet i øst til Drakensberg bjergene i vest, og fra Pongola floden i nord til Bashee floden i syd, ikke langt fra den moderne by East London.

Shaka havde kontakter med britiske opdagelsesrejsende og indså´, at den hvide mand udgjorde en trussel imod den lokale befolkning. Han planlagde et intensivt uddannelsesprogram, der skulle gøre det muligt at komme op på europæernes niveau, men i 1828 blev han myrdet af sin halvbroder Dingane, der efterfulgte ham som konge. Dingane stod bag henrettelsen af en række boere i 1838. I 1840 blev han myrdet, og hans efterfølger Mpande regerede til 1878, og Mpandes søn Cetshwayo slog boerne tilbage.

Nu opstod der dog et nyt problem. I 1878 krævede Sir Henry Bartle Frere, den britiske leder af Sydafrika, at han opløste sin hær og opfyldte en række krav. Som resultat startede Zulukrigen i 1879.

I de indledende kampe led briterne store tab, blandt andet i slaget ved Isandlwana 22. januar 1879, hvor mere end 1,000 britiske soldater blev dræbt af zuluhæren. Nederlaget betød dog blot, at flere britiske soldater blev sendt til Sydafrika, og briterne vandt krigen med slaget ved Ulundi.

Cetshwayo blev sendt i eksil, og Zululand blev delt i 13 regioner. Melmoth Osborne fik til opgave at mægle mellem de lokale høvdinge og briterne, men fortsatte uenigheder gjorde, at Zululand blev annekteret 9. maj 1887. Hele provinsen Zululand blev lagt sammen med Natal 31. december 1897.

Forhenværende afrikanske monarkier
Sydafrikas historie
Fur Bryghus

Fur Bryghus er et bryggeri, der ligger på Furs nordvestlige spids, Knuden.

Fur Bryghus og Restaurant Bryghuset er indrettet i rød træbygning fra 1926. I 1997 blev det 128 hektar store areal og den gamle træbygning overtaget af den nuværende ejer, Mildred Fog. I 2004 var bygningen omdannet til et moderne mikrobryggeri med tilhørende restaurant og bryghuset blev indviet torsdag den 30. september 2004. Fur Bryghus producerer pt. ca. 400.000 liter Fur øl, som sælges over hele landet.

Træbygningens historiske baggrund 
Bygningen blev rejst i forbindelse med den voksende molerproduktion. ”Møllen” blev den kaldt i daglig tale, da der i bygningen var opstillet en stor kværn, som knuste den opgravede moler. Moleret kom til ”Møllen” på tipvogne trukket af et af to damplokomotiver, der kørte på et skinnenet, der gik ud i molergravene. Når den bearbejde moler skulle videre fra ”Møllen” blev det via skinnenettet kørt til en stor udskibningsbro, der strakte sig ud i fjorden og derpå lastet på skibe.

Til damplokomotiverne hørte en remise og en smedje. En plads til kul var der også og naturligvis en brønd, for damplokomotiver er storforbrugere af vand. Senere blev et stor udendørs knuseanlæg opført og i selve bygningen blev der opsat en ovn. Fabrikkens produktion blev indstillet i begyndelsen af 1980'erne, hvorefter bygningerne fik lov at stå.

Øltyper 
 Fur Ale
 Fur Bock
 Fur Christmas Ale
 Fur Hvede
 Fur Lager
 Fur Porter
 Fur IPA
 Fur Renæssance
 Fur Sommer Ale
 Fur Steam Beer
 Fur Schwartzbier
 Fur Julebryg
 Fur Påskebryg
 Fur Barley Wine
 Vulcano Classic
 Vulcano Julebryg
 Vucano Pale Ale
 Vulcano Pilsner
 Vulcano Påskebryg

Se også 
 Bryggerier i Danmark

Eksterne henvisninger 
 Officiel hjemmeside 

Etableret i 2004
Bryggerier i Danmark
Bryghus
Leek

Leek er en kommune og by i Nederlandene beliggende i provinsen Groningen. I 2007 havde byen 19.164 indbyggere.

Henvisninger 

Byer i Groningen
Kommuner i Groningen
Garagepop

Garagepop er benævnelsen for rockmusik, der har en kantet og rå lyd, men som samtidig lægger vægt på harmoniske kompositioner og fængende omkvæd. Garagepop læner sig op ad den anden genre garage punk, der kom frem i 1980'erne med bands som f.eks. Chesterfield Kings, Nomads og Mono Men. 

Garagepop adskiller sig fra garage punk ved at være mindre tung eller med samme guitardominans. De værker der kan sidestilles med garagepop, er det amerikanske band Weezer, hvis album Pinkerton netop er kendetegnet ved en skramlet produktion og instrumentel "skødesløshed". Af andre "garagepoppere" kan nævnes det britiske band Cock Sparrer, samt de amerikanske punk-rockere The Ramones og indie-bandet The Pixies.

Garagepop minder om – men må dog ikke forveksles med – skaterpunk. Skaterpunk lægger som garagepop vægt på de melodiske aspekter og den rockede attitude, men musikken inden for skaterpunk er væsentligt hurtigere, end garagepop.

Rockgenrer
Firekildehypotesen (Det Gamle Testamente)

Ifølge firekildeteorien (også: firekildehypotesen, JEDP-hypotesen eller den litterær-kritiske kildesondringshypotese) er Mosebøgerne sammenstillet af fire hovedkilder. Det er altså ifølge denne opfattelse ikke Moses der har skrevet dem; derimod mener man at kunne sondre forskellige litterære lag som har fået følgende betegnelser:

 J:   Jahvisten fra 900-tallet f.Kr., hvor Gud sædvanligvis kaldes Jahve; et litterært lag der i modsætning til Præsteskriftet er præget af lægmandssynspunkter.
 E:   Elohisten fra 800-tallet f.Kr., hvor gudsbetegnelsen er Elohim.
 D:   Deuteronomisten fra 600-tallet f.Kr., det vil sige "forfatteren" til Femte Mosebog.
 P:   Præsteskriftet fra 500-tallet f.Kr., et litterært lag i Mosebøgerne, der antages at være blevet til i præstelige kredse, som viser særlig interesse i kultiske forhold.

Allerede Ludvig 15.s livlæge Jean Astruc var kommet på sporet af en sondring mellem Jahvisten og Elohisten (J og E ovenfor) i Formodningen om de skriftlige kilder, som det synes at Moses må have betjent sig af for at affatte 1. Mosebog fra 1753. Astruc mente at forskellige stilistiske ujævnheder, gentagelser, modsigelser og vekslen af gudsnavne talte for, at Moses måtte have haft forskellige kilder til rådighed, men opfattelsen er stadig at det er Moses der har skrevet Mosebøgerne.

Det blev den tyske teolog Julius Wellhausen, der i 1880'erne gav kildesondringsopfattelsen en udformning, som blev vejledende mange årtier frem. Han indførte også en Redaktor-instans, R, for at redegøre for, hvordan disse forskellige kilder kunne ende som ét samlet skrift, tænkt som en langstrakt proces der anses for afsluttet i 400-tallet f.Kr. Siden Wellhausen er teorien blevet både uddybet med endnu flere litterære lag og også modsagt.

Bag hver af disse fire kilder ligger traditioner og overleveringer der kan have været både mundtlige og nedskrevne. Nogle kan have været bevaret som sange, ballader og sagn hos forskellige stammer, nogle i nedskrevet form i sanktuarier, fredhellige steder. De såkaldte kilder skal ikke opfattes som skrevet helt uafhængigt af hinanden, men snarere som en løbende strøm af litteratur der repræsenterer et mønster af fremadskridende fortolkning af traditioner og historie.

Noter

Eksterne henvisninger 
 Authorship of the Torah , Toraens forfatterskab, (se under 1.B. Sources), indeholder også kritik af hypotesen
 En lang og detaljeret tysk artikel  med linjer helt op til nutiden.
 Et kort  over Israel med de formodede lokaliteter for de forskellige "forfattere".

Det Gamle Testamente
Firekildehypotesen

Firekildehypotesen kan henvise til flere artikler:

 Firekildehypotesen (Det Gamle Testamente) – en teori om mosebøgernes opståen
 Firekildehypotesen (Det Nye Testamente) – en teori om de synoptiske evangeliers opståen
Æbelnæs

Æbelnæs er en bebyggelse i Damsholte Sogn på Møn, ca. 1 kilometer nord for Damsholte. 

Æbelnæs omtales 1513 (Efwillænæs).

Landsbyen udskiftedes i 1813. Ca. 1 kilometer sydøst herfor ligger Ny Æbelnæs, der er er opstået som en udflytterlandsby fra Æbelnæs.

I bebyggelsens nordlige del ligger Damsgård.

Ved en gravning på en gårdsplads i Æblenæs i 1949 fandt man en lerpotte med 4991 mønter, formentligt nedgravet omkring 1350.

Æbelnæs ligger i Vordingborg Kommune og hører til Region Sjælland.

Kilder 
Trap, J. P. Danmark. Præstø Amt. Bind IV, 5. udg., 1955.

Damsholte (Møn)
Hjelm (Møn)

Hjelm er en bebyggelse i Damsholte Sogn på Møn, ca. 3 kilometer sydøst for Damsholte ved Hvide Klint i bunden af Hjelm Bugt. Den ligger i Vordingborg Kommune og tilhører Region Sjælland.

Hjelm omtales omkring 1370 (Hielm). Landsbyen udskiftedes i 1814. Tidligere lå her en skole (opført 1897).

Omkring Hjelm ligger gårdene Hjelmgård, Østersøgård, Hyllevang og Halagergård.

Kilder 
 Trap, J. P. Danmark. Præstø Amt. Bind IV, 5. udg., 1955.

Lokaliteter på Møn
Ravnsnæs

Ravnsnæs er en lille by i Nordsjælland med , beliggende i Birkerød Sogn umiddelbart syd for Sjælsø. Ravnsnæs (eller Ravnsnæsset) er byzone, omgivet hele vejen rundt af landzone. Der er to tilkørselsveje til Ravnsnæs og ca. 200 parceller. Byen ligger i Rudersdal Kommune og hører til Region Hovedstaden. Der er udsigt over Sjælsø og Ravnsnæs fra toppen af Åsebakken på Høsterkøbvej. .

Den anden del af Ravnsnæs er dækket af Lille Eskemosegaard.

Historie 
Ravnsnæs landsby bestod i 1682 af 2 gårde, 1 hus med jord og 1 hus uden jord. Det samlede dyrkede areal udgjorde 52,4 tønder land skyldsat til 16,97 tønder hartkorn.

Noter

Litteratur 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),
Bornholms Provsti

Bornolms Provsti opstod efter strukturreformen '07 ved en sammenlægning af Bornholms Østre Provsti og Bornholms Vestre Provsti.
Bornholms Provsti består af 22 sogne med 24 kirker, fordelt på 14 pastorater.

Pastorater

Sogne

Kilder 
 Provstiportalen

Provstier i Københavns Stift
Odder Provsti

Odder Provsti er et provsti i Århus Stift.  Provstiet ligger i Odder Kommune.
 
Odder Provsti består af 14 sogne med 14 kirker, fordelt på 3 pastorater.

Pastorater

Sogne

Kilder 
Provstiportalen

Provstier i Århus Stift
Slaget i Mogadishu (1993)

Slaget i Mogadishu (somali: Ma-alinti Rangers – Rangernes Dag), var et slag der var en del af Operation Gothic Serpent, og blev udkæmpet 3. og 4. oktober 1993 i Mogadishu i Somalia. Slaget stod mellem amerikanske tropper støttet af FN soldater fra UNOSOM II styrken og somaliske militser der var ledet af krigsherren Mohamed Farrah Aidid. Slaget kaldes også for det Første slag i Mogadishu for at adskille det fra de senere slag i 2006 og 2007.

Task Force Ranger, der bestod af en angrebsstyrke sammensat af Delta Force, 4 Navy SEALs og Army Rangers, støttet af et luftelement fra 160th Special Operations Aviation Regiment, udførte en operation i Mogadishu for at fange ledere af Aidids milits.

Angrebsstyrken bestod af nitten helikoptere, tolv køretøjer og 160 mand. Under operationen blev to af amerikanernes UH-60 Black Hawk helikoptere skudt ned af RPG-raketter, og tre andre blev beskadiget. Nogle af de sårede fra helikopterne blev evakueret tilbage til amerikanernes base i Mogadishus lufthavn. Andre blev afskåret ved de ødelagte helikoptere og kunne ikke komme tilbage. Et større slag i byen foregik igennem natten. Tidligt næste morgen blev en indsatsstyrke af pakistanske, malaysiske og amerikanske soldater sendt ind i byen for at redde de fastlåste tropper. Med omkring 100 køretøjer, inklusive pakistanske kampvogne og malaysiske pansrede mandskabsvogne nåede styrken den første nedstyrtede helikopter. Soldaterne ved den anden nedstyrtede helikopter var blevet løbet over ende, og den eneste overlevende amerikaner, piloten Mike Durant, var taget til fange, men blev senere frigivet.

Somaliske tabstal er ukendte, men amerikanerne anslog at mellem 1,000 og 1,500 somaliske militsfolk og civile mistede livet i slaget, og at yderligere 3,000 – 4,000 blev såret. Bogen Black Hawk Down: A Story Of Modern War anslår at 700 militsfolk døde og over 1,000 blev såret. 18 amerikanske soldater mistede livet og 73 blev såret. En malaysisk soldat blev dræbt og syv såret, sammen med to pakistanske.

Mogadishu, Slaget i (1993)
Somalias historie
Mogadishu, Slaget i (1993)
Mogadishu
Slaget i Mogadishu

Der har været flere slag i Mogadishu:

 Slaget i Mogadishu (1993) – et slag mellem amerikanske specialstyrker og somaliske militser.
 Slaget i Mogadishu (2006) – et slag mellem de islamiske domstole og en amerikansk støttet somalisk alliance.
 Slaget i Mogadishu (2007) – et slag mellem somaliske regeringstropper og tropper fra Etiopien på den ene side, og oprørere på den anden.
Hobro-Mariager Provsti

Hobro-Mariager  Provsti er et provsti i Århus Stift.  Provstiet ligger i Mariagerfjord Kommune.
 
Hobro-Mariager Provsti består af 17 sogne med 19 kirker, fordelt på 7 pastorater.

Pastorater

Sogne

Kilder 
Provstiportalen

Provstier i Århus Stift
Skejten

Skejten ligger på det sydøstlige Lolland mellem landsbyerne Nagelsti og Kettinge i tilknytning til herregården Fuglsang. Det er et naturreservat af national betydning. Kunstnere har gennem mere end 100 år holdt til på stedet og Folketingets store forsamlingssal er i bagenden udsmykket med de to store, velkendte Olaf Rude malerier af Skejten. Begge malerier er udtryk for dansk impressionisme og lollandsk natur. Navnet Skejten er et udtryk for usikker, slingrende bevægelse af benene (fødderne) og hentyder i denne sammenhæng til at stedet i middelalderen er blevet brugt til hestekampe. Området har været frivillig fredet siden 1917.

Galleri

Eksterne henvisninger 

 Hans Duggen: Skejten 

Fredede arealer i Danmark
Guldborgsund Kommunes geografi
Naturområder i Danmark
Randers Søndre Provsti

Randers Søndre Provsti er et provsti i Århus Stift.  Provstiet ligger i Randers Kommune.
 
Randers Søndre Provsti består af 24 sogne med 24 kirker, fordelt på 11 pastorater.

Pastorater

Sogne

Kilder 
Provstiportalen

Provstier i Århus Stift
Transit

Transit har flere betydninger:

 Transithandel.
 Transitland.
 Transittrafik.
 Transit (astronomi) – et himmellegemes passage foran skiven af et andet.
 Transit (festival).

Medier 
 Transit (bog) er Søren Damms debutroman.
 Transit (ungdomsprogram) var et tv-ungdomsprogram sendt i begyndelsen af 1990'erne på DR1.
 Film
 Transit (film fra 2010) – dansk kortfilm fra 2010 instrueret af Johann Eivind Dammert og Jesper Holm Pedersen.
 Transit (film fra 2015) – dansk kortfilm fra 2015 instrueret af William Rudbeck Lindhardt.
 Transit (film af 2021) – en dansk kortfilm.

Køretøjer 
 Ford Transit er en bilmodel fra Ford.
 Jonckheere Transit er en busmodel fra VDL Jonckheere.
Randers Nordre Provsti

Randers Nordre Provsti er et provsti i Århus Stift.  Provstiet ligger i Randers Kommune.
 
Randers Nordre Provsti består af 30 sogne med 33 kirker, fordelt på 9 pastorater.

Pastorater

Sogne

Kilder 
Provstiportalen

Provstier i Århus Stift
Plexiglas

Plexiglas er et handelsnavn for acrylglas (kemisk polymetylmetakrylat, forkortelse PMMA). Indehaver af mærket på det europæiske, asiatiske, afrikanske og australske kontinent er Röhm GmbH, på det amerikanske kontinent Arkema S.A..

Historie 
Kemikeren Otto Röhm forskede i særlige kunststoffer med henblik på at finde en slags „akrylkautsjuk“. Grundlaget herfor havde han skabt allerede i 1901 med sin licentiatafhandling om polymerisationsprodukter af akrylsyre. Men til at begynde med gik han i 1907 med etableringen af firmaet Röhm & Haas sammen med sin partner Otto Haas ind i forretningen med enzymatiske produkter til læderindustrien. Da den hermed forbundne produktion efterhånden gav et pænt overskud, helligede Röhm sig fra 1911 igen akrylforskningen. Sit oprindelige mål om at fremstille kunstigt gummi af de robuste polyakrylatforbindelser nåede han ganske vist ikke, men med fremstillingen af flerlagssikkerhedsglas tog han i 1928 så småt hul på akrylatforretningen. Efter succesen på akrylat-området helligede han sig i slutningen af 1920’erne metakrylaterne. Her lykkedes det ham og hans forskerteam at opnå det afgørende gennembrud. I den forbindelse kom tilfældet dem til hjælp: En prøve af det monomere metylmetakrylat (MMA) var blevet opbevaret i en flaske ved vinduet. Da dagslyset så faldt herpå, udløste det en polymeriseringsreaktion. Den ødelagde flasken, men efterlod en blok af polymetylmetakrylat (PMMA). Ved yderligere forsøg lykkedes det at polymerisere råmaterialet under kontrollerede former mellem konventionelle glasruder og opnå tynde akrylglasruder. Det nye materiale fik navnet „Plexiglas“ og blev anmeldt som mærke i 1933. Varemærket blev registreret den 4. december samme år under varemærkenummeret 461639.

Kilder
Silkeborg Provsti

Silkeborg Provsti er et provsti i Århus Stift. Provstiet ligger i Silkeborg Kommune.
 
Silkeborg Provsti består af 25 sogne med 28 kirker, fordelt på 14 pastorater.

Pastorater

Sogne

Kilder 
 Provstiportalen 

Provstier i Århus Stift
Skanderborg Provsti

Skanderborg Provsti er et provsti i Århus Stift.  Provstiet ligger i Skanderborg Kommune.
 
Skanderborg Provsti består af 26 sogne med 27 kirker, fordelt på 15 pastorater.

Pastorater

Sogne

Kilder 
Provstiportalen

Provstier i Århus Stift
Horsens Provsti

Horsens Provsti er et provsti i Århus Stift.  Provstiet ligger i Horsens Kommune.
 
Horsens Provsti består af 30 sogne med 32 kirker, fordelt på 12 pastorater.

Pastorater

Sogne

Kilder 
Provstiportalen

Provstier i Århus Stift
Store Lind

Store Lind er en bebyggelse i Damsholte Sogn på Møn, ca. 3 kilometer nordvest for Damsholte. 

Store Lind omtales 1506 (Lindh). Landsbyen udskiftede i 1819. 

I bebyggelsens østlige del ligger Sølvbjerggård. Ud for denne gård er rejst en mindesten for sognefoged Peter Hansen, der i 1925 var foregangsmand for en genrejsning af Andelsbanken.

Der har ligget en Brugsforening i St. Lind. Den blev nedlagt ca. 1966-67. Samtidig med at der lå en brugsforening, var der også en købmandshandel. En af Møns daværende største vognmandsforretninger Lind Vognmandsforretning blev startet i St. Lind af Poul Bloch Nielsen i 1947. Forretningen blev overtaget i 1972-73 af Tage Andersen og Bjarne Jensen. Vognmandsforretningen flyttede til industrikvarteret i Stege ved Karen Volf / Kelsen-Bisca i 1986, i et nyopført garageanlæg. Lind Vognmandsforretning er nu nedlagt. 

Under 2. verdenskrig styrtede en engelsk bombemaskine ned i St. Lind, 3-4 engelske piloter omkom, og motorerne borede sig ca. 3 meter ned i jorden. Bombemaskinen faldt ned ved siden af den før nævnte mindesten. Yderligere kan nævnes, at på Marienborgs marker overfor Sølvbjerggård, var den tyske værnemagt godt i gang med at anlægge en stor militær flyveplads. Mange lokale arbejdere var med til at jævne terrænet, så det kunne bruges til landingsplads. Der nåede dog kun at lande et fly, før krigen var forbi. 

Byen har sin helt egen sang som i nyere tid altid blev sunget til byfesterne

Kilder 
 Trap, J. P. Danmark. Præstø Amt. Bind IV, 5. udg., 1955.
 Allan Huglstads bog om besættelsen på Møn "Men her skete jo intet"

Lokaliteter på Møn
Nørre Frenderup

Nørre Frenderup er en bebyggelse i Damsholte Sogn på Møn, ca. 2 kilometer øst for Damsholte. 

Nørre Frenderup omtales omkring 1370 (Frændorp).

Landsbyen udskiftedes i 1798.

Kilder 
Trap, J. P. Danmark. Præstø Amt. Bind IV, 5. udg., 1955.

Damsholte (Møn)
Knud Erik Pedersen

Knud Erik Pedersen (født 4. juli 1934 i Skarp Salling ved Løgstør) er en dansk forfatter. Han bor i landsbyen Staun i Himmerland.

Knud Erik Pedersen virkede som folkeskolelærer 1956 – 82 og har siden levet af sin forfattergerning. Han debuterede i 1977 med romanen Puslingelandet, og hans produktion indbefatter bøger for såvel voksne som børn.

Udgivelser 
 Puslinglandet roman, 1977
 Fra asken roman, 1980
 Esben børnebog, 1982
 Esben og Jakob børnebog, 1982
 Lystgården roman, 1984
 Esbens hemmelighed børnebog, 1984
 Dommedag nu børnebog, 1985 (forkortet udgave af Esbens flugt)
 Joel og drømmefuglen børnebog, 1985
 Hanegal bag muren roman, 1986
 Esbens flugt børnebog, 1986
 I fjederhammen roman, 1989
 Esben ved skillevejen børnebog, 1991
 Er der håb, Cassio? børnebog, 1991
 Esben i det fremmede børnebog, 1996
 Sommerblusset roman, 1999
 Hvem der først bliver vred billedbog (med illustrationer af Palle Bregnhøj), 2000
 Peik billedbog (med illustrationer af Palle Bregnhøi), 2003
 Der er kommet en komet : gendigtning af nordiske digte for børn, 2003
 Under kommando roman, 2004
 Pjaltehætte billedbog (med tegninger af Palle Bregnhøj), 2006

Priser 
 Gyldendals Boglegat for Børnebogsforfattere 1983
 Kulturministeriets Børnebogspris 1985
 Knud Nissen-prisen 1986
 Martin Andersen Nexø Fondens Pris 1987
 Blicherprisen 1997
 Limfjordsegnens Litteraturpris (Knuth Becker-prisen) 2003

Ekstern henvisning 
 Litteratursiden om Knud Erik Pedersen

Børnebogsforfattere fra Danmark
Kunstnere på finansloven
Romanforfattere fra Danmark
Dansksprogede forfattere fra Danmark
Modtagere af Kulturministeriets Børnebogspris
Personer i Kraks Blå Bog
Sønder Frenderup

Sønder Frenderup er en bebyggelse i Damsholte Sogn på Møn, ca. 2 kilometer sydøst for Damsholte. Ca. 2 kilometer nordligere ligger Nørre Frenderup.

Sønder Frenderup udskiftedes i 1798. 

I bebyggelsen ligger Stærborggård.

Kilder 
Trap, J. P. Danmark. Præstø Amt. Bind IV, 5. udg., 1955.

Damsholte (Møn)
Frederiksberg (Sorø Kommune)

Frederiksberg er en satellitby til Sorø i Sydvestsjælland med . Frederiksberg er beliggende to kilometer syd for Sorø og to kilometer nord for Lynge. Byen tilhører Sorø Kommune og er beliggende i Lynge Sogn. Sorø Station ligger i byen, der gennemskæres af Vestbanen.

Kilder 

Byer i Sorø Kommune
Satellitbyer i Danmark
Lolland Vestre Provsti

Lolland Vestre Provsti er et provsti i Lolland-Falsters Stift.  Provstiet ligger i Lolland Kommune.

Lolland Vestre Provsti består af 26 sogne med 31 kirker, fordelt på 11 pastorater.

Pastorater

Sogne

Kilder 
Provstiportalen 

Provstier i Lolland-Falsters Stift
Falster Provsti

Falster Provsti er et provsti i Lolland-Falsters Stift.  Provstiet ligger i Guldborgsund Kommune.

Falster Provsti består af 26 sogne med 32 kirker, fordelt på 14 pastorater.

Pastorater

Sogne

Kilder
Provstiportalen 

Provstier i Lolland-Falsters Stift
Foreningen af Danske Sceneinstruktører

Foreningen af Danske Sceneinstruktører (FDS) er en fagforening, der organiserer instruktørerer der arbejder med teater. Foreningen er en af Danmarks mindste fagforeninger, med omkring 160 medlemmer, og har et sekretariat, der deler lokaler med Danske Filminstruktører og Danske Dramatikere, som sammen danner Autorhuset. Foreningen udgiver fagbladet Det Postomdelte Fagblad.

Som andre kunstneriske fagforeninger er en del af foreningens formål at udpege eller anbefale kandidater til relevante kunstpolitiske organer, blandt andet i Kulturministeriet.

FDS var medlem af hovedorganisationen FTF.

Historie 
Foreningen af Danske Sceneinstruktører blev stiftet af skuespilleren og sceneinstruktøren Kresten Juul i 1948.

Referencer

Eksterne henvisninger 
 Foreningen af Danske Sceneinstruktørers hjemmeside 
 Danske Filminstruktørers hjemmeside 

Fagforbund under FH
Teater i Danmark